ཤེས་ཡོན་ཡར་རྒྱས་གཏོང་བ་ལ་གཏོང་སྟངས་དེ།དེང་དུས་ཀྱི་ནུབ་ཕྱོགས་པའི་ཤེས་ཡོན་ཁོ་ནའི་ཐོག་ལ་ཕྱིན་པ་ཡིན་ནའང་འགྲིག་གི་ཡོད་པ་མ་རེད།མི་རིགས་ཀྱི་ཁྱད་ཆོས་ཐོན་པ་ཞིག་དང།མི་རིགས་ཀྱི་རྣམ་པ་ཐོན་པ་ཞིག་དགོས་ཀྱི་ཡོད་པ་རེད།གཙོ་བོ་ང་རང་ཚོ་བོད་མི་རིགས་ཡིན།ལོ་རྒྱུས་དང་སོ་སོའི་སྐད་ཡིག་གིས་ཤན་ཕྱེ་བའི་བོད་པ་ཟེར་བ་ཟུར་གསལ་ཞིག་ཡོད།མི་རིགས་ཟུར་གསལ་དུ་ཐོན་པའི་ཁྱད་ཆོས་གཙོ་བོ་སོ་སོའི་སྐད་ཡིག་ཐོག་ནས་ཡོང་གི་ཡོད་པ་རེད།ང་ཚོ་བོད་པའི་སྐད་ཡིག་འདི་ནང་ཆོས་དང་འབྲེལ་བའི་ལྟ་བ་དང།གྲུབ་མཐའི་ཐོག་ལ་ཤིན་ཏུ་ཕྱུག་པོ་ཆགས་བསྡད་ཡོད།